b'\n_START_ARTICLE_\nNina Tapio\n_START_PARAGRAPH_\nNina Tapio (s. 24. helmikuuta 1972) on suomalainen laulaja, lauluntekij\xc3\xa4, musikaalin\xc3\xa4yttelij\xc3\xa4 ja sessiomuusikko. H\xc3\xa4n tuli tunnetuksi Taikapeili-duon toisena laulajana. Syyskuussa 2017 Tapio korvasi Jean S -yhtyeess\xc3\xa4 Timo K\xc3\xa4rkk\xc3\xa4isen._NEWLINE_Tapion laulu-ura alkoi jo 5-vuotiaana muutamalla lastenlevyll\xc3\xa4 vuonna 1977._NEWLINE_Tapio opiskeli Oulunkyl\xc3\xa4n pop/jazz-konservatoriossa, josta h\xc3\xa4n valmistui laulunopettajaksi. Vuonna 1994 h\xc3\xa4n perusti Hanna-Riikka Siitosen kanssa Taikapeili-yhtyeen, joka julkaisi kolme albumia vuoteen 1999 menness\xc3\xa4. Taikapeilin albumeista Suuri salaisuus (1994) myi platinaa ja N\xc3\xa4hd\xc3\xa4\xc3\xa4n taas! (1995) kultaa. Tapio ja Siitonen lauloivat yhdess\xc3\xa4 Aia-yhtyeess\xc3\xa4. Vuosina 1998 ja 2003 Tapio julkaisi my\xc3\xb6s useita levyj\xc3\xa4 Adiemus-Singerseiss\xc3\xa4, joka on esiintynyt ymp\xc3\xa4ri maailmaa Karl Jenkinsin kanssa. _NEWLINE_Vuonna 2005 Tapio esitti taustalaulut Geir R\xc3\xb6nningille Kiovan Euroviisuissa. H\xc3\xa4net ja Hanna-Riikka Siitonen kutsuttiin vuoden 2006 Euroviisujen esikarsintoihin kappaleella Who I Am, mutta he eiv\xc3\xa4t edenneet kilpailuun. Tapio ilmoitti Suomen antamat Euroviisupisteet vuonna 2006 j\xc3\xa4rjestetyiss\xc3\xa4 Euroviisuissa._NEWLINE_Tapio on toiminut taustalaulajana monella suomalaisella levyll\xc3\xa4, esimerkiksi Kirkan, Tauskin, Einin, Kake Randelinin, Matin ja Tepon ja Meiju Suvaksen levyill\xc3\xa4._NEWLINE_Tapio toimi Suomen Idols-ohjelman tuomarina vuosina 2005\xe2\x80\x932008 ohjelman toisella, kolmannella ja nelj\xc3\xa4nnell\xc3\xa4 tuotantokaudella. Vuonna 2011 h\xc3\xa4n toimi ohjelman p\xc3\xa4\xc3\xa4tuomarina sen viidennell\xc3\xa4 tuotantokaudella._NEWLINE_Tapio on toiminut \xc3\xa4\xc3\xa4nin\xc3\xa4yttelij\xc3\xa4n\xc3\xa4 useissa lasten elokuvissa, muun muassa Toy Story 2 ja Toy Story 3-elokuvissa Jessien roolissa, sek\xc3\xa4 Arielin roolissa Pieni merenneito-elokuvissa._NEWLINE_Tapiolta on m\xc3\xa4\xc3\xa4r\xc3\xa4 ilmesty\xc3\xa4 ensimm\xc3\xa4inen sooloalbumi kev\xc3\xa4\xc3\xa4ll\xc3\xa4 2019.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nMy\xc3\xb6s Nina Tapion \xc3\xa4iti Irma Tapio on tunnettu laulaja. Nina Tapio erosi vuonna 2006 muusikkomiehest\xc3\xa4\xc3\xa4n Martti Forsbergista, jonka kanssa h\xc3\xa4nell\xc3\xa4 on tyt\xc3\xb6t Ada ja Elsa. Tapio avioitui vuonna 2012 stunt-ammattilaisen ja papin Reijo Kontion kanssa. Heill\xc3\xa4 on vuonna 2012 syntynyt Vilho-poika.'